અને આવા દુઃખદ બનાવો પછી – અમે તપાસ કરી રહ્યા છીએ, આ એક આતંકવાદી હુમલો હતો, આવા હુમલાઓની અમે નિંદા કરીએ છીએ, માર્યા ગયેલાઓ અને ઘાયલો માટે અમુક રકમ આપવાની જાહેરાત કરી છે, આ એક સુનિયોજીત કાવતરું હતું, અમે આવું ચલાવી લઈશું નહીં, રાજ્ય સરકારો અને સુરક્ષા એજન્સીઓને આ હુમલા વિશે પહેલેથી સાવચેત કરાયેલ વગેરે બેફામ વિધાનો કરતા અને પછીથી કાંઈ થયું નથી એમ સરેઆમ બ્લેક કમાન્ડોની ટોળીની મધ્યમાં લપાઈને હોસ્પિટલોમાં હાથ જોડીને ફરતા નેતાઓથી હવે દેશને થોડીક વધુ આશાઓ છે.